Grunnskólar skulu hafa heildstæða stefnu um það hvernig fyrirbyggja eigi að líkamlegt , andlegt eða félagslegt ofbeldi eigi sér stað í skólastarfi . Skólar skulu einnig hafa áætlun um framkvæmd tilkynningarskyldu , samkvæmt barnaverndarlögum , um hvernig brugðist er við tilvikum um einelti , annað ofbeldi og félagslega einangrun . Í 7 gr. reglugerðar um ábyrgð og skyldur aðila skólasamfélagsins í grunnskólum nr. 1040 / 2011 segir : Aðgerðir skóla gegn einelti taki til skólans í heild , einstakra bekkjardeilda , námshópa og einstaklinga . Hver kennari ber ábyrgð á að framfylgja með virkum og ábyrgum hætti aðgerðaráætlun skólans gegn einelti og skólastjóri ber ábyrgð á að starfið sé samhæft . Tekið er á vandamálum í sambandi við einelti eða ofbeldi í nánu samstarfi við forráðamenn Með fyrirmynd kennara og starfsfólks skólans . Við biðjum forráðamenn að upplýsa starfsfólk skólans um jafnt lítil sem stór félagsleg vandamál sem nemandi á við að stríða í skólanum . Komi upp eineltismál er stuðst við eineltisáætlun skólans og leitað leiða til að leysa málið . Í Tálknafjarðarskóla er einelti ekki liðið . Forvarnarstarf gegn einelti er unnið í daglegu lífi skólans að fyrirmynd kennara og starfsfólks með því að leggja inn kærleiksrík lífsgildi í öllum samskiptum og starfi með nemendum . Komi fram vísbendingar eða tilkynningar um einelti er það skylda skólans að bregðast við . Einelti felur í sér eina eða fleiri birtingarmyndir t.d. að einstaklingurinn er tekinn fyrir með síendurtekinni stríðni , látbragði , niðrandi ummælum , munnlega eða gegnum tölvu og símasamskipti , andlegri kúgun , hótunum af ýmsu tagi , líkamlegri misbeitingu og eyðileggingu eigna eða félagslegri höfnun og útskúfun úr hópi . Einelti felur í sér misbeitingu á valdi með þeim afleiðingum að þolanda líður illa og hann finnur til varnarleysis og ótta . Þeir vinna með félagsmótun bekkja , leggja áherslu á að efla bekkjaranda og sýna gott fordæmi með samskiptum sínum í skólanum . Þeir ræða um einelti við nemendur sína og brýna fyrir þeim að einelti sé ekki liðið í skólanum og hvernig bregðast eigi við ef nemandi verður vitni að einelti . Kennarar og starfsfólk sjái til þess að gæsla í frímínútum og á öllu svæði skólans sé þess eðlis að hún fyrirbyggi einelti og ofbeldi . Lagt er upp með að nemendur séu meðvitaðir um sína ábyrgð í því að skapa góðan skólabrag og góðan bekkjaranda . Nemendum sé gert ljóst að komi upp alvarlegur ágreiningur geti þeir ávallt leitað eftir aðstoð hjá kennurum og starfsfólki skólans . Lagt er áherslu á að nemendur taki afstöðu gegn einelti í hverjum bekk fyrir sig með fræðslu frá umsjónarkennara sínum og umræðu um hvað skuli gera ef nemendur verða varir við einelti . Nemendur skulu vera reiðubúnir að hjálpa og benda kennurum / starfsfólki á ef þeir verða varir við einelti í skólanum . Ábyrgð Vakni grunur um einelti á að láta umsjónarkennara viðkomandi nemanda vita sem síðan ber ábyrgð á að koma upplýsingum til eineltisteymis skólans . Eineltisteymi sér um að kanna reglulega líðan nemenda í skólanum og að veita nemendum fræðslu um birtingarmyndir eineltis , t.d. neteinelti og viðbrögð við því . Skólastjóri skólans ber ábyrgð gagnvart foreldrum á að gæsla sé góð í frímínútum , á skólalóð , á göngum og í búningsherbergjum v . íþrótta - og sundkennslu . Foreldrum ber að innræta börnum sínum góð lífsgildi , að bera virðingu fyrir öðrum og hvetja þau til góðra samskipta við skólafélaga sína og kennara og starfsfólk skólans . Foreldrar láti börn sín vita að þeir séu alltaf til staðar og tilbúnir að hlusta á þau og veita þeim stuðning varðandi líðan í skólanum . Foreldrar séu upplýstir um stefnu skólans í eineltismálum og þeir hvattir til að taka afstöðu og vinna með skólanum að því að uppræta einelti . Foreldrar skulu hafa samband við umsjónarkennara barns síns ef þá grunar að einelti eigi sér stað í skólanum . Foreldrar barns sem verður fyrir einelti í skólanum fær upplýsingar um það eins fljótt og auðið er , er gerð grein fyrir aðgerðaáætlun skólans varðandi einelti og hvað skólinn muni gera til að tryggja öryggi barnsins . Einfaldar kannanir eru lagðar fyrir nemendur varðandi líðan og samskipti sem hæfa aldri nemenda . Umsjónarkennarar sér um úrvinnslu þeirra . Áætlunin er ávallt unnin í samráði við viðkomandi foreldra . Fyrsta þrep – Athugun Umsjónarkennari viðkomandi bekkjar kallar foreldra þolanda á fund og fer yfir tilkynningu um einelti með þeim . Foreldrar eru upplýstir um það hvernig unnið verður samkvæmt áætlun í málinu . Umsjónarkennari kallar eineltisteymi skólans á fund . Ákveðnar eru aðgerðir til að tryggja öryggi þolandans . Umsjónarkennari þolanda og einn aðili úr eineltisteymi skólans eru skilgreindir sem ábyrgðaraðilar málsins . Á þessum fundi er gerð áætlun um athugun í þeim árgangi þar sem grunur leikur á einelti . Umsjónarkennari talar við nemendur í bekknum til að varpa ljósi á ástandið . Umsjónarkennari aflar sér upplýsinga hjá öðrum kennurum og starfsfólki skólans varðandi málið . Ef þörf er talin á skal lögð tengslakönnun fyrir bekkinn . Nemendarverndarráð er upplýst um að vinnsla í eineltismáli sé hafin . Þetta athugunarferli á í mesta lagi að taka eina viku . Annað þrep – Úrvinnsla Að viku liðinni kemur eineltisteymi skólans saman og fer yfir niðurstöður . Ef í ljós kemur að um einelti er að ræða eru næstu skref ákveðin . Gerð er grein fyrir meintum þolendum og gerendum og markmið sett . Foreldrar gerenda eru boðaðir á fundi hjá umsjónarkennara og einum aðila úr eineltisteymi skólans sem fer yfir skriflega tilkynningu og lýsingu á eineltinu . Foreldrar þolanda eru upplýstir um framvindu málsins . Foreldrar í viðkomandi bekkjardeild eru upplýstir um að eineltismál hafi komið upp og að vinna samkvæmt eineltisáætlun skólans sé komin í gang . Umsjónarkennari tekur einstaklingsviðtöl við þolanda og aðili úr eineltisteymi skólans við gerendur þrisvar yfir 5 vikna tímabil . Á því tímabili geta gerendur og þolendur hist á sameiginlegum fundi ásamt umsjónarkennara , stuðningsaðila og foreldrum ef það er talið ákjósanlegt . Stöðufundur eineltisteymis er haldinn eftir 4 vikur til að meta úrvinnslu málsins . Umsjónarkennari ræðir við bekkinn á fundi þar sem skoðað er hvar hver og einn getur lagt af mörkum til að laga ástandið og vinnur með bekknum að bættum samskiptum . Nemendur viðkomandi bekkjarhóps / hópa fá fræðslu til að efla færni þeirra í að velja rétta afstöðu ef þau verða vör við einelti . Skólinn endurmetur hvort betrumbæta þurfi skólabrag með sérstökum aðgerðum Þessi vinna skal ekki taka meiri tíma en einn mánuð . Þriðja þrep – Eftirfylgni Mánuði eftir að vinnu lýkur hitti umsjónarkennari þolanda og gerendur og fylgir árangri eftir . Foreldrar þolanda og gerenda eru upplýstir um árangur . Eineltisteymi skólans ákveður hvort markmið hafi náðst í málinu og sé svo er því lokað formlega í samráði við foreldra viðkomandi nemenda . Sé ekki svo eru ákvarðanir teknar um framhaldið . Foreldrar í bekkjardeildinni eru upplýstir um að vinnu skv. eineltisáætlun sé lokið . Rætt er við nemendur um árangur vinnunnar . Umsjónarkennari er áfram vakandi yfir samskiptum í viðkomandi bekk / bekkjum . Eftirfylgni með gerendum heldur áfram og ef þurfa þykir er þeim , ásamt foreldrum , bent á frekari aðstoð með sinn persónulega vanda . Eftirfylgni með þolanda heldur áfram og fylgst með því að hann fái tækifæri til að ræða líðan sína og sé öruggur í skólanum .